دسامبرین 15-ده تورکیه سوپرلیگی‌نین 15-جی توروندا “سیواس سپور” دوغما میداندا “فنرباغچا”نی قبول ائدیب.
گرگین هوجوم‌لارلا یاددا قالان اویوندا سیواس تمثیلچی‌لری ایستانبول‌لولاری 3:1 حسابی ایله مغلوب ائدیب‌لر. میدان صاحب‌لری‌نین قول‌لارینی فرناندو (32)، امره کیلینچ (59) و ضیا اردال (90) ووروب. ایستانبول کلوبونون هئیتینده ایسه دنیز توروچ فرقلنمیی باجاریب.
قئید ائدک کی، “فنرباغچا”نین هئیتینده گری رودریگئز و اوزان توفان قیرمیزی ورقه آلا‌راق تیم لرینی اویوندا آزلیقدا قویوب‌لار.
گونون دیگر اویونوندا “غازی آنتپ" دوغما میداندا “کایسری سپور”ون قاپی‌سین‌دان اوچ جاواب‌سیز توپ کئچیریب.
15-جی تورا دسامبرین 16-ده کئچیریله‌جک “باشاکشهر” – “کونیاسپور”، “ترابزونسپور” – “دنیزلی سپور” موسابیقه لری ایله یئکون وورولا‌جاق. حاضردا “سیواس سپور” تورنیر جدولینه 33 خاللا لیدرلیک ائدیر. “بشیکتاش” 27 خاللا ایکینجی، “ترابزونسپور” ایسه 26 خاللا اوچونجو پیلله‌ده یئر آلیب‌لار.
